recursal/SuperWikiNEXT-32B huggingface dataset:
**পুত্রদা একাদশী** (অর্থাৎ "পুত্র দানকারী একাদশী") একটি হিন্দু পবিত্র দিন যা পৌষ (ডিসেম্বর-জানুয়ারি) হিন্দু মাসের শুক্লপক্ষের ১১ তম চান্দ্র দিবসে ( একাদশী ) পড়ে। শ্রাবণের (জুলাই-আগস্ট) অপর পুত্রদা একাদশী থেকে পৃথককরণের জন্য এই দিনটিকে **পৌষ** পুত্রদা একাদশীও বলা হয়। অন্যটিকে *শ্রাবণ পুত্রদা একাদশী* বলা হয়।  দম্পতিরা এই দিনে উপবাস করে ও উত্তম পুত্রের জন্য দেবতা বিষ্ণুর পূজা করে।  এই দিনটি বিশেষ করে বৈষ্ণবগণ পালন করে। একটি পুত্রকে হিন্দু সমাজে সম্পূর্ণরূপে গুরুত্বপূর্ণ বলে মনে করা হয় কারণ সে জীবনে বৃদ্ধ বয়সে পিতামাতার যত্ন নেয় ও *শ্রাদ্ধ* (পূর্বপুরুষের আচার) দ্বারা পরলোকের জীবনে তার পিতামাতার মঙ্গল নিশ্চিত করে। প্রতিটি একাদশী নির্দিষ্ট লক্ষ্যের জন্য নির্ধারিত হলেও পুত্রসন্তানের ইচ্ছা এতটাই মহান যে দুটি *পুত্রদা* ("পুত্রদাতা") একাদশী রয়েছে। অন্যান্য একাদশীতে এই সুবিধা নেই।

কিংবদন্তি
---------

*ভবিষ্য পুরাণ* রাজা যুধিষ্ঠিরকে কৃষ্ণের বলা পুত্রদা একাদশীর কাহিনী প্রকাশ করেছে।  একদা ভদ্রাবতীর রাজা সুকেতুমান ও তার রাণী শৈব্যা বংশলোপের আশংকায় শোকাহত হন। দম্পতি ও তাদের মৃত পূর্বপুরুষরা চিন্তিত ছিলেন যে বংশের কেউ *শ্রাদ্ধ* না করলে তারা শান্তি পাবে না। মৃত্যুর পরে হারিয়ে যাবে আত্মা। হতাশ হয়ে রাজা তার রাজ্য ত্যাগ করে সবার অজান্তে বনে চলে গেলেন। কয়েকদিন বনে ঘুরে বেড়ানোর পর পুত্রদা একাদশীতে সুকেতুমান মানস সরোবর হ্রদের তীরে কয়েকজন ঋষির আশ্রমে পৌঁছেন। ঋষিরা বললেন, তারা দশজন ঐশ্বরিক বিশ্বদেব । তারা রাজাকে পুত্রলাভের জন্য পুত্রদা একাদশী উপবাস করার পরামর্শ দেন। রাজা তা স্বীকার করে রাজ্যে ফিরে গেলেন। শীঘ্রই রাজা এক পুত্রপ্রাপ্তির আশীর্বাদ পান।পুত্র বড় হয়ে একজন বীর রাজা হয়েছিলেন।

কৃত্য
-----

নারীরা পুত্র কামনা করে পুত্রদা একাদশীতে উপবাস করে বিষ্ণুর কাছে প্রার্থনা করেন। দম্পতিরাও তাদের সন্তানদের মঙ্গলের জন্য দেবতার পূজা করে।  এ দিন শস্য, মটরশুটি, ভক্ষ্য শস্য, কিছু শাকসবজি ও মশলা এড়ানো হয়।  এই পৌষ পুত্রদা একাদশী উত্তর ভারতে বেশি জনপ্রিয়। অন্যদিকে অন্যান্য রাজ্য শ্রাবণ পুত্রদা একাদশীকে অধিক গুরুত্ব দেয়।

তথ্যসূত্র
---------

1. 1 2  "Shravana Putrada Ekadashi"। Drik Panchang .com। সংগ্রহের তারিখ ১৭ নভেম্বর ২০১২।
2. ↑  Dr. Bhojraj Dwivedi (২০০৬)। *Religious basis of Hindu beliefs*। Diamond Pocket Books (P) Ltd.। পৃষ্ঠা 172। আইএসবিএন 978-81-288-1239-2।
3. ↑  James G. Lochtefeld (২০০২)। *The Illustrated Encyclopedia of Hinduism: Volume Two*। The Rosen Publishing Group। পৃষ্ঠা 540–1। আইএসবিএন 978-0-8239-3180-4।
4. ↑  Lochtefeld, James G. (২০০২)। *The Illustrated Encyclopedia of Hinduism: A-M*। ABC-CLIO। পৃষ্ঠা 218–9। আইএসবিএন 9781598842050। সংগ্রহের তারিখ ১৬ নভেম্বর ২০১২।
5. ↑  "Shravana Putrada Ekadashi 2021 पर जानें पूर्ण मोक्ष प्राप्ति की सतभक्ति विधि"। *S A NEWS* (ইংরেজি ভাষায়)। ২০২১-০৮-১৮। সংগ্রহের তারিখ ২০২১-০৮-১৮।
6. ↑  Putrada Ekadashi (Pausha-shukla Ekadashi)  ওয়েব্যাক মেশিনে আর্কাইভকৃত ২৯ জুলাই ২০০৯ তারিখে by The National Council of Hindu Temples (UK).
7. ↑  "Putrada Ekadasi"। ISKCON। ১৯৮৬। সংগ্রহের তারিখ ১৬ নভেম্বর ২০১২।
8. ↑  "Poojan Vidhi"। ২ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৩০ অক্টোবর ২০২৩।
9. ↑  Melton, J. Gordon (২০১১)। *Religious Celebrations: An Encyclopedia of Holidays, Festivals, Solemn Observances, and Spiritual Commemorations*। ABC-CLIO। পৃষ্ঠা 722। আইএসবিএন 9781598842050। সংগ্রহের তারিখ ১৬ নভেম্বর ২০১২।
**হারমান আলাদিন ৩য় বার্নেট** (২২ জানুয়ারী, ১৯২৬ - ২৭ মে, ১৯৭৩) একজন মার্কিন ফাইটার পাইলট, শল্যচিকিৎসক এবং অ্যানেস্থেসিওলজিস্ট ছিলেন। তিনি ১৯৫৩ সালে ইউনিভার্সিটি অফ টেক্সাস মেডিকেল স্কুল থেকে প্রথম কৃষ্ণাঙ্গ স্নাতক হন।

প্রাথমিক জীবন এবং শিক্ষা
------------------------

হারম্যান বার্নেট টেক্সাসের অস্টিনে ২২শে জানুয়ারী, ১৯২৬ সালে জন্মগ্রহণ করেন। তিনি সান আন্তোনিওর গ্রান্ট এলিমেন্টারি স্কুল, কিলিং জুনিয়র হাই এবং অস্টিনের অ্যান্ডারসন হাই স্কুলে পড়াশোনা করেছেন। তিনি ১৯৪৩ সালে অস্টিনের ফিলিস হুইটলি হাই স্কুল থেকে পাশ করেন।

তালিকাভুক্ত পরিষেবা
-------------------

১৯৪৪ সালে হারম্যান বার্নেট ফোর্ট স্যাম হিউস্টনে সেনাবাহিনীতে তালিকাভুক্ত হন। তার উচ্চ পরীক্ষায় স্কোরের কারণে তাকে তুস্কেগি ইনস্টিটিউটে প্রশিক্ষণের জন্য গ্রহণ করা হয়েছিল, যা শুধুমাত্র কৃষ্ণাঙ্গ পাইলটদের জন্য বিশ্বের একমাত্র প্রশিক্ষণ কর্মসূচি। 

একজন তুস্কেগি এয়ারম্যান হিসাবে, বার্নেট ৩৩২তম ফাইটার গ্রুপে উড়েছিলেন। পাইলট হিসাবে বার্নেটের কর্মজীবন যুদ্ধের সাথে সাথেই শেষ হয়েছিল, যুদ্ধের আগে তিনি ১৯৪৬ সালে ছাড়া পেয়েছিলেন।

তথ্যসূত্র
---------

1. ↑  "Dr. Herman Aladdin Barnett, III"। University of Houston.। ২০১০-০৬-১৪ তারিখে মূল থেকে আর্কাইভ করা। সংগ্রহের তারিখ ২০১৩-০৪-২৯।
2. 1 2  Shabazz, Amilcar (২০০৪)। *Advancing Democracy: African Americans and the Struggle for Access and Equity in Higher Education in Texas*। University of North Carolina Press।
3. ↑  Cobb, Montague (১৯৭৩)। "BARNETT 28th NMA DISTINGUISHED SERVICE MEDALIST FOR 1973" (Journal): 537–538। পিএমআইডি 4586882। পিএমসি 2609042 অবাধে প্রবেশযোগ্য।
স্টিপুলা ঝরনা কলম
**ঝর্ণা কলম** বা **ফাউন্টেন পেন** এমন এক বিশেষ ধরনের কলম যাতে তরল কালি বিশেষ প্রকোষ্ঠে সঞ্চিত থাকে। বিশেষ প্রকোষ্ঠটির সাথে একটি সরু পথ দিয়ে কলমের নিবটি যুক্ত থাকে এবং মাধ্যাকর্ষণ বলের প্রভাবে ওই পথ ধরে আসা কালি দিয়ে লেখা সম্ভব হয়। বিশেষ প্রকোষ্ঠটিতে সিরিঞ্জের মাধ্যমে বাইরে থেকে কালি ভরা যায়। এছাড়া কলমের অভ্যন্তরীণ চোষণ কৌশলের মাধ্যমে বোতল থেকে কালি চুষে নেওয়া যায়। এছাড়া কালি ভর্তি প্রকোষ্ঠ আলাদাভাবে বিক্রি করা হয়। ঝর্ণা কলম দিয়ে লিখতে তেমন কোন চাপ প্রয়োগ করা লাগে না, খুব সহজে আলতো চাপে এতে লেখা সম্ভব হয়।

বিশ্বের প্রথম ঝর্ণা কলম আবিষ্কৃত হয় ৯৫৩ খ্রিষ্টাব্দে, মিশরে। মিশরের সম্রাট মা’দ আল-মুয়িজ এমন একটি কলম এর কথা চিন্তা করলেন যা হাত এবং কাপড় কালিতে নষ্ট করবে না। আবিষ্কৃত এই কলমে আধুনিক কলমের মত কালি জমা থাকতো এবং মাধ্যাকর্ষণ বলের সাহায্যে সূক্ষ্ম নল চুয়ে কালি বের হতো। কাদি আল-নুমান আল তামিমি (৯৭৪ খ্রিষ্টাব্দ) এবং কিতাব লিস ওয়া ই-মুসাইয়ার্দ -তে এর বিশদ বর্ণনা রয়েছে। অনেকে মনে করেন ফাউন্টেন পেনের বাংলা তরজমা ঝর্ণা কলম নামটি রবীন্দ্রনাথ ঠাকুর দিয়েছেন। ফণীন্দ্রনাথ গুপ্ত ঝর্ণা কলমগুলো দেশি প্রযুক্তিতে উৎপাদন শুরু করেন।

আরও দেখুন
---------

* ফণীন্দ্রনাথ গুপ্ত

তথ্যসূত্র
---------

1. ↑  Bosworth, C. E. (Autumn ১৯৮১)। "A Mediaeval Islamic Prototype of the Fountain Pen?"। *Journal of Semitic Studies*। **XXVl** (i)।

বহিঃসংযোগ
---------


উইকিমিডিয়া কমন্সে **ঝর্ণা কলম** সংক্রান্ত মিডিয়া রয়েছে।

* Early Cartridge Pens (Article about the very first cartridge pens, from the early 20th century)
* PenHero.com (Many illustrated articles and reviews on modern and vintage pens)
* Pendemonium: Ink Facts (Reviews on inks and list of cartridge type used by different fountain pens)
* Stylophiles on-line magazine (On-line magazine devoted to fountain pen enthusiasts and aficionados)
* Fountainpen.it (gallery of old fountain pen ads from an Italian site on fountain pens)
* Fountain Pen Geeks (An audio podcast for fountain pen enthusiasts)
**ফারুক আলম** (জন্ম ১ মার্চ ১৯৪০- ২৪ মে ২০২০) একজন বাংলাদেশি সিভিল ইঞ্জিনিয়ার, কাঠ প্রযুক্তিবিদ ও বাংলাদেশ অভ্যন্তরীণ নৌ-পরিবহন করপোরেশনের (বিআইডব্লিউটিসি) সাবেক চেয়ারম্যান। তিনি শরীয়তপুর-৩ আসন থেকে জাতীয় পার্টির মনোনয়নে তৃতীয় জাতীয় সংসদের সদস্য হিসেবে দায়িত্ব পালন করেন।

প্রারম্ভিক জীবন
---------------

ফারুক আলম ১৯৪০ সালের ১ মার্চ তৎকালীন ব্রিটিশ ভারতের (বর্তমান বাংলাদেশ) শরীয়তপুর জেলার ডামুড্যা উপজেলায় জন্মগ্রহণ করেন। তার পিতার নাম সুলতান আলম হাওলাদার ও মাতার নাম নূর জাহান বেগম। তিনি ঢাকা থেকে তার প্রারম্ভিক শিক্ষা শেষ করে ১৯৫৯ সালে সুইডিশ-পাকিস্তান ইন্সটিটিউট অব টেকনোলজিতে ভর্তি হন এবং ১৯৬৩ সালে সেখান থেকে কাঠ প্রযুক্তিবিদ্যায় কারিগরি শিক্ষাগ্রহণ শেষ করেন। এরপর ১৯৬৬ সালে তিনি সুইডেনের জনকোপিং-এ এরিক ড্যালবার্গ কলেজ অব ইঞ্জিনিয়ারিং-এ ভর্তি হন এবং ১৯৭০ সালে তিনি পুরকৌশল বিষয়ে স্নাতক সম্পন্ন করেন।

কর্মজীবন
--------

ফারুক আলম ১৯৭০ সালে বাংলাদেশ বনশিল্প উন্নয়ন কর্পোরেশনে যোগদানের মাধ্যমে তার কর্মজীবন শুরু করেন এবং ১৯৭৮ সাল পর্যন্ত এর মহাব্যবস্থাপক হিসেবে দায়িত্ব পালন করেন। ১৯৮৬ সালে বাংলাদেশের তৃতীয় জাতীয় সংসদ নির্বাচনে তিনি জাতীয় পার্টির মনোনয়নে শরীয়তপুর-৩ আসন থেকে জাতীয় সংসদ সদস্য নির্বাচিত হন। ১৯৯১ সাল থেকে ১৯৯৪ সাল পর্যন্ত বাংলাদেশ অভ্যন্তরীণ নৌ-পরিবহন করপোরেশনের চেয়ারম্যান হিসেবে দায়িত্ব পালন করেন।

তথ্যসূত্র
---------

1. 1 2  BIWTC at present (cover story), Khaled Mahmood; The Economy, December 20-26, 1994
2. ↑  "তৃতীয় জাতীয় সংসদ সদস্যের তালিকা"। *বাংলাদেশ জাতীয়ং সংসদ*। ৬ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৯।

উইকিমিডিয়া কমন্সে **ফারুক আলম** সংক্রান্ত মিডিয়া রয়েছে।
বৌভাতে বাঙালি কনে
বৌভাত হচ্ছে বাঙালি সমাজে প্রচলিত বিবাহ সংশ্লিষ্ট অনুসৃত একটি আচার।মুসলমান জগতের অনেক সংস্কৃতিতে এই অনুষ্ঠান ওয়ালিমা নামে পরিচিত।
সাধারণত বরের বাড়িতে কনের দ্বিতীয় দিন বৌ-ভাত অনুষ্ঠান পালিত হয়ে থাকে৷ এ দিন কনে অর্থাৎ যে এখন বৌ, সে তার আত্মীয়স্বজনদের আপ্যায়িত করে৷ সাধারণত দুপূরের খাবারের আয়োজন করা হয়ে থাকে৷ সন্ধ্যায় সাধারণত বরের আত্মীয়স্বজন এবং বন্ধুবান্ধবদের আমন্ত্রন ও আপ্যায়ন করা হয়ে থাকে৷ কনের আত্মীয়স্বজনরাও বরের আত্মীয়স্বজনদের অভ্যর্থনা জানিয়ে থাকেন৷ এ উপলক্ষ্যে একটি বড় ধরনের ভোজ অনুষ্ঠান, যাকে ‘প্রীতি ভোজ’ বলা হয়ে থাকে, অনুষ্ঠিত হয়৷ এছাড়াও কনে পক্ষ ও বর পক্ষের মধ্যে উপহার আদান-প্রদান হয়ে থাকে৷

বিবরণ
-----

আরও দেখুন: বাঙালি বিবাহ
বিয়ের পর কনে শ্বশুরবাড়িতে আসার পর বরের পরিবারের পক্ষ থেকে একটি ভোজের আয়োজন করা হয়। এটি মূলতঃ গড়ে উঠেছে কনে নিজ হাতে বরের বাড়িতে প্রথম রান্না করাকে কেন্দ্র করে। কিন্তু বর্তমানে এটি একটি জাকজমক পূর্ণ আনুষ্ঠানিকতায় রূপ নিয়েছে যেখানে কনে পক্ষ, বরের আত্মীয়-স্বজন, বন্ধু-বান্ধবেরা উপস্থিত হন এবং বর-কনেকে আশীর্বাদ করে নববিবাহিতদের, বিশেষতঃ নববধূকে উপহার দেয়।

তথ্যসূত্র
---------

1. ↑
2. ↑
**সিগমা হুদা** হলেন একজন বাংলাদেশী আইনজীবী এবং সমাজ সেবক।

আইনজীবী
-------

তিনি অনুপ চেতিয়ার আইনজীবী ছিলেন, যিনি আসামের নিষিদ্ধ সংগঠন ইউনাইটেড লিবারেশন ফ্রন্ট অব আসামের সাধারণ সম্পাদক এবং অবৈধভাবে জাল পাসপোর্ট ব্যবহার করে বাংলাদেশে প্রবেশ করেছিলেন।

অবদান
-----

২০১৪ সালে তিনি জাতিসংঘের হয়ে মানব পাচার বিরোধী কার্যক্রম পরিচালনা করেন। তার পতিতাবৃত্তি বিরোধী চিন্তাধারার জন্য তিনি সকলের কাছে পরিচিত।

কারাদণ্ড
--------

২০০৭ সালে, সিগমা হুদাকে ঘুষের দায়ে দুর্নীতি দমন কমিশনের দ্বারা বাংলাদেশী আদালতে আনা হয়। সেখানে তাকে ২.৪০ কোটি টাকা পরিমান ঘুষ গ্রহণের অপরাধে তিন বছরের কারাদণ্ডে দণ্ডিত করা হয় এবং তার স্বামীকেও দুর্নীতি ও ক্ষমতার অপব্যবহারের অভিযোগে দোষী সাব্যস্ত করা হয়।

ব্যক্তিগত জীবন
--------------

তার স্বামীর নাম ব্যারিস্টার নাজমুল হুদা, যিনি বাংলাদেশ জাতীয়তাবাদী দলের সাবেক মন্ত্রী, বাংলাদেশ জাতীয়তাবাদী জোটের চেয়ারম্যান ও বাংলাদেশ মানবাধিকার পার্টির নেতা ছিলেন।

তথ্যসূত্র
---------

1. ↑  Chauhan, Neeraj। "Ulfa neta back in India on Sheikh Hasina's order"। *timesofindia.indiatimes.com* (ইংরেজি ভাষায়)। Bennett, Coleman & Co. Ltd। সংগ্রহের তারিখ ১ ডিসেম্বর ২০১৫।
2. ↑  "Huda gets 7 years, Sigma 3 yrs for graft"। *Daily Star* (ইংরেজি ভাষায়)। ২০০৭-০৮-২৮। সংগ্রহের তারিখ ২০১০-১০-০৯।
3. ↑  "Former BNP stalwart Nazmul Huda floating new alliance"। *bdnews24.com* (ইংরেজি ভাষায়)। সংগ্রহের তারিখ ১১ জানুয়ারি ২০১৬।
4. ↑  "Nazmul Huda acquitted of extortion case"। *The Daily Star* (ইংরেজি ভাষায়)। সংগ্রহের তারিখ ১১ জানুয়ারি ২০১৬।
নিবন্ধটি বাংলাদেশের জামালপুর জেলায় অনুষ্ঠিত মেলা সম্পর্কিত। একই নামে অন্য স্থানে অনুষ্ঠিত মেলার জন্য জামাই মেলা (দ্ব্যর্থতা নিরসন) দেখুন।

**জামাই মেলা** বাংলাদেশের জামালপুর জেলার সদর উপজেলার ঘোড়াধাপ ইউনিয়নের গোপালপুর বাজারে অনুষ্ঠিত বার্ষিক গ্রাম্য মেলা। ৩ দিন স্থায়ী এই মেলাটি বাংলা চৈত্র মাসের ১ তারিখে শুরু হয়ে ৩ তারিখে শেষ হয়।

ইতিহাস
------

ব্রিটিশ শাসনামলে ১৮০০-এর দশকে গোপালপুর বাজারে একটি বটবৃক্ষের নিচে বারুনি স্নান উপলক্ষে হিন্দু সম্প্রদায় সেখানে জমায়েত হতো। সেখান থেকে চৈত্র মেলার উৎপত্তি। এক সময় মুসলমানরাও মেলাটিকে ইসলামি মেলা নাম দিয়ে পালন করতে শুরু করে। পরবর্তীতে সব ধর্ম ও বর্ণের মানুষের কাছে মেলাটি জনপ্রিয় হয়ে উঠে এবং এটি জামাই মেলা নামে পরিচিতি লাভ করে।

প্রতি বছর মেলা উপলক্ষে এ অঞ্চলের কয়েকটি ইউনিয়নের মানুষ তাদের মেয়ের জামাতাকে বাড়িতে নিমন্ত্রণ জানায়। মেয়েরা তাদের স্বামীদের নিয়ে মেলা উপলক্ষে তাদের পিতা-মাতার বাড়িতে আসেন। যার ফলে মেলাটির নাম জামাই মেলা নামে পরিচিতি পায়।

মেলার সামগ্রী
-------------

মেলা উপলক্ষে স্থানীয় বিক্রেতাগণ বিভিন্ন মিষ্টান্ন জাতীয় খাবার যেমন, চমচম, রসগোল্লা, সন্দেশ ইত্যাদি বিক্রি করেন। এছাড়া মেলায় নিত্য প্রয়োজনীয় ব্যবহার্য্য পণ্য যেমন, তৈজসপত্র, আসবাপত্র, বিভিন্ন প্রকার ফার্নিচার ও লোহার সামগ্রী ইত্যাদি পাওয়া যায়।

মেলায় কেনাকাটার পাশাপাশি গ্রামীণ ঐতিহ্য অনুসারে বিনোদনের জন্য পুতুল নাচ, নাগর দোলা ও লাঠি খেলা ইত্যাদির আয়োজন করা হয়।

আরও পড়ুন
---------

* মেলা
* পোড়াদহ মেলা
* রুহিয়া আজাদ মেলা
* জামাই মেলা, গাজীপুর
* পৌষমেলা
* কেন্দুলি মেলা

তথ্যসূত্র
---------

1. ↑  "জামালপুরে ঐতিহ্যবাহী জামাই মেলা"। *বাংলা ট্রিবিউন*। ১৯ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৯।
2. 1 2  "জামালপুরে জামাই মেলা শুরু"। *এনটিভি*। সংগ্রহের তারিখ ১৭ মার্চ ২০১৯। [*স্থায়ীভাবে অকার্যকর সংযোগ*]
3. ↑  "জামালপুরে শুরু হয়েছে ৩দিনব্যাপী ঐতিহ্যবাহী জামাই মেলা"। *ঢাকা ট্রিবিউন*। ১৬ মার্চ ২০১৯। ২৩ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৯।
4. ↑  "জামালপুরের জামাই মেলা"। *জাগোনিউজ২৪.কম*। সংগ্রহের তারিখ ১৭ মার্চ ২০১৯।
**ফিরোজ মিনার** (**ফিরুজ মিনার** নামেও পরিচিত) (ইংরেজি: Tower Of Firoz/Firuz) ভারতের পশ্চিমবঙ্গের গৌড়ে অবস্থিত একটি পাঁচতলা বিশিষ্ট মিনার, যেটি হাবশি বংশের সুলতান সাইফউদ্দিন ফিরোজ শাহ ১৪৮৫ থেকে ১৪৮৯ সালের মধ্যে নির্মাণ করেছিলেন। এটি তুঘলকি স্থাপত্যশৈলীতে নির্মিত হয়েছিল। যদিও প্রথম তিনটি তলা বহুভুজবিশিষ্ট, চূড়ান্ত দুটি তলা বৃত্তাকারে তৈরি।Yes

অবস্থান
-------

ফিরোজ মিনার দাখিল দরওয়াজা থেকে ১ কি.মি. দূরে গৌড় শহরে অবস্থিত। গৌড় ইংরেজ বাজার থেকে ১ কি.মি. (৯.৯ মাইল) দূরত্বে অবস্থিত এবং ভারতের পশ্চিমবঙ্গ রাজ্যের মালদা জেলায় অবস্থিত।

ইতিহাস
------

মিনারটি হাবশি রাজবংশের সুলতান সাইফউদ্দিন ফিরোজ শাহ নির্মাণ করেছিলেন। মিনারটির নির্মাণ কাজ ১৪৮৫ সালে শুরু হয়ে ১৪৮৯ সালে শেষ হয়েছিল। কথিত রয়েছে, মিনারটি পীর আশা মন্দির এবং চিরাগ দানি নামে পরিচিত। মিনারটি ফিরোজ শাহে'র যুদ্ধক্ষেত্রে বিজয়ের কথা স্মরণ করায়। প্রথা অনুসারে, মিনারের উচ্চতা সম্পর্কে সন্তুষ্ট না হওয়ায় ফিরোজ শাহ শীর্ষস্থল থেকে প্রধান স্থপতিকে ফেলে দিয়েছিলেন, কেননা তিনি চেয়েছিলেন যে মিনারটি দীর্ঘতর হোক।

স্থাপত্য
--------

মিনারটি দিল্লির কুতুব মিনারের সাথে সাদৃশ্যপূর্ণ। ফিরোজ মিনার পাঁচতলা কাঠামোবিশিষ্ট। প্রথম তিনটি তলা বহুভুজবিশিষ্ট এবং পরের দুটি তলা বৃত্তাকার আকারের। মিনারটি ২৬ মিটার (৮৫ ফুট) উচু এবং এর পরিধি ১৯ মিটার (৬২ ফুট)। একটি সর্পিল ৭৩ ধাপের সিঁড়ি মিনারটির শীর্ষে নিয়ে যায়। যদিও এটির উপরের তলায় একটি গম্বুজ ছিল, তবে পুনরুদ্ধারের কাজের কারণে একটি সমতল ছাদ দ্বারা এটি প্রতিস্থাপিত হয়েছে।

মিনারটি তুঘলকি স্থাপত্যে নির্মিত এবং এর দেয়ালে টেরাকোটার কাজ রয়েছে। মিনারটি একটি স্তম্ভমূলের গাথনের উপরে স্থাপিত হয়েছে।

তথ্যসূত্র
---------

1. 1 2 3 4 5 6 7  "ফিরুজ মিনার"। বাংলাপিডিয়া। সংগ্রহের তারিখ ১৫ ফেব্রুয়ারি ২০১৫।
2. 1 2 3 4  "Places to visit"। ২৪ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৯।
3. 1 2  Safvi, Rana (২ মার্চ ২০১৯)। "Once upon a fort: Gaur's Firoz Minar is still an imposing sight"। The Hindu। সংগ্রহের তারিখ ২৪ মার্চ ২০১৯।
4. 1 2  "Firoz Minar"। Archaeological Survey of India। সংগ্রহের তারিখ ২৪ মার্চ ২০১৯।
5. ↑  "ইতিহাসের দেশে ২ / দাখিল দরওয়াজা, ফিরোজ মিনার, বাইশগজী দেওয়াল"। খবর অনলাইন। ২৪ মে ২০১৮। সংগ্রহের তারিখ ২৪ মার্চ ২০১৯।
6. ↑  Z. A. Desai (১৯৭০)। *Indo-Islamic architecture*। Publications Division Ministry of Information & Broadcasting। আইএসবিএন 9788123024066।
**১৯৪৫ মিকাওয়া ভূমিকম্প** (三河地震, *Mikawa jishin*) জাপানের আইচি প্রিফেকচারে 13 জানুয়ারী 03:38 AM এ ঘটে। যেহেতু এটি দ্বিতীয় বিশ্বযুদ্ধের সময় ঘটেছে, দুর্যোগ সম্পর্কে তথ্য সেন্সর করা হয়েছিল।  দুর্যোগ গোপন রাখার প্রচেষ্টা ত্রাণ কার্যক্রমকে বাধাগ্রস্ত করে এবং উচ্চ মৃত্যুর সংখ্যায় অবদান রাখে।

ভূমিকম্প
--------

মিকাওয়া ভূমিকম্পের কেন্দ্রস্থল ছিল উপকূলবর্তী মিকাওয়া উপসাগরের ১১ কিলোমিটার গভীরে। Tsu শহরের ভূমিকম্পটিকে রিখটার স্কেলে ৬ মাত্রার ভূকম্পন রেকর্ড করা হয়েছে। দক্ষিণ আইচি প্রিফেকচারের অঞ্চলগুলি ভূমিকম্পটির কেন্দ্রের কাছাকাছি ছিল এবং সে এলাকাগুলো উল্লেখযোগ্য ক্ষতির সম্মুখীন হয়েছিল।

ভূমিকম্পটির ফলে ফুকোজু ফল্ট তৈরি হয়, যার নামকরণ ফল্ট ট্রেসের মাঝখানে থাকা গ্রামের নামের সঙ্গে মিল রেখে রাখা হয়েছে। সে এলাকাটি ওকাজাকি এবং গামাগোরি, আইচি প্রিফেকচারের মধ্যে টোকাইডো মেইন লাইন রেলপথের পশ্চিমে সংলগ্ন একটি এলাকায়। ফল্টটির মোট দৃশ্যমান দূরত্ব 9-এর কিছু বেশি কিমি, কিন্তু ভূতাত্ত্বিকদের কাছে অত্যন্ত আগ্রহের বিষয় কারণ এটির মধ্যবর্তী অংশে একটি সমকোণ বাঁক রয়েছে, সোজা বা মৃদু বক্ররেখার পরিবর্তে। এটা উল্লেখযোগ্য যে স্থল স্থানচ্যুতি স্থানে এক মিটার পর্যন্ত ফল্টে; যাইহোক, টোকাইডো রেললাইন, যদিও জায়গায় ফল্ট লাইন থেকে মাত্র 150 মিটার দূরে, কোন ক্ষতি হয়নি।

ক্ষতি
-----

সবচেয়ে বেশি ক্ষতিগ্রস্ত হয়েছে হাজু জেলা : নিশিও শহর, কিরা শহর, আঞ্জো শহর, হেকিনান শহর এবং গামাগোরি শহর । নিশ্চিত মৃত্যুর সংখ্যা ছিল 1,180, অতিরিক্ত 1,126 জন নিখোঁজ এবং 3,866 জন আহত। মধ্যরাতে ভূমিকম্পের কারণে এবং যুদ্ধের শেষের দিকে যখন জ্বালানি সরবরাহ খুব কম ছিল, শুধুমাত্র দুটি বাড়ি আগুনে পুড়ে যায়, কিন্তু 7,221টি বাড়ি ধ্বংস হয় এবং 16,555টি মারাত্মকভাবে ক্ষতিগ্রস্ত হয়।

আগের ঘটনা
---------

1685 এবং 1686 সালে একই স্থানে একই ধরনের বড় ভূমিকম্প হয়েছে এবং 1944 সালের বড় টোনানকাই ভূমিকম্পও একই এলাকায় হয়েছিল।

আরো দেখুন
---------

* 1945 সালে ভূমিকম্পের তালিকা
* জাপানে ভূমিকম্পের তালিকা

তথ্যসূত্র
---------

1. 1 2  Taniguchi এবং অন্যান্য 1988
2. 1 2 3  Utsu, T. R. (২০০২), "A List of Deadly Earthquakes in the World: 1500–2000", *International Handbook of Earthquake & Engineering Seismology*, Part A, Volume 81A (First সংস্করণ), Academic Press, পৃষ্ঠা 706, আইএসবিএন 978-0124406520 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Taniguchi এবং অন্যান্য 1988, পৃ. 384
4. ↑  Tsuya, H. (১৯৪৮), *The Fukozu Fault. A Remarkable Earthquake Fault formed during the Mikawa Earthquake of January 13, 1945*, পৃষ্ঠা 59–75, আইএসএসএন 0040-8972, ২০১১-১০-০৬ তারিখে মূল থেকে আর্কাইভ করা, সংগ্রহের তারিখ ২০০৮-১২-২৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সূত্র**

বহিঃসংযোগ
---------

* এই ইভেন্টের জন্য আন্তর্জাতিক সিসমোলজিকাল কেন্দ্রে একটি গ্রন্থপঞ্জি ও/বা নির্ভরযোগ্য উপাত্ত রয়েছে
CWPRS এর প্রবেশদ্বার
 কেন্দ্রীয় জল ও বিদ্যুৎ গবেষণা কেন্দ্র, পুনা 1954 সালে।
**সেন্ট্রাল ওয়াটার অ্যান্ড পাওয়ার রিসার্চ স্টেশন** (Central Water and Power Research Station) পুনে হল জলসম্পদ, নদী উন্নয়ন এবং গঙ্গা পুনরুজ্জীবন, জলশক্তি মন্ত্রনালয়, ভারত সরকারের অধীনস্থ অফিস হিসাবে জলবাহী এবং সংশ্লিষ্ট গবেষণার ক্ষেত্রে প্রধান গবেষণা সংস্থা। পরিকল্পনা, সংগঠন এবং নদী, উপকূলীয়, জল সঞ্চয় এবং পরিবহন জলবাহী কাঠামোর অপ্টিমাইজিং ডিজাইন সম্পর্কিত নির্দিষ্ট গবেষণা এবং উন্নয়ন অধ্যয়ন পরিচালনা করে।

ইতিহাস
------

1916 সালে পুনেতে , তৎকালীন বোম্বে প্রেসিডেন্সি দ্বারা একটি বিশেষ সেচ সেল হিসাবে এটি প্রতিষ্ঠিত হয়েছিল।

তথ্যসূত্র
---------

1. ↑  CWPRS
2. ↑  "CENTRAL WATER AND POWER RESEARCH STATION PUNE-Department of Water Resources, River Development and Ganga Rejuvenation-India" (ইংরেজি ভাষায়)। ফেব্রুয়ারি ২২, ২০২৩। সংগ্রহের তারিখ ২০২৩-১২-০১।

বহিঃসংযোগ
---------

* প্রাতিষ্ঠানিক ওয়েবসাইট

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র

 |
| অন্যান্য | 
* ট্রোভ (অস্ট্রেলিয়া)
	+ ১

 |
**মাহমুদুল ইসলাম** (২৪ জুলাই ১৯৩৬ - ১৬ ফেব্রুয়ারি ২০১৬)  ছিলেন বাংলাদেশের সুপ্রিম কোর্টের সিনিয়র আইনজীবী। তিনি ১৯৯৮ সাল থেকে ২০০১ সাল পর্যন্ত বাংলাদেশের অ্যাটর্নি জেনারেল হিসাবে দায়িত্ব পালন করেছেন।

প্রাথমিক জীবন এবং শিক্ষা
------------------------

মাহমুদুল ইসলামের জন্ম ১৯৩৬ সালে রংপুরে। তার পিতা আইনজীবী আজিজুল ইসলাম, মাতা জাহানারা ইসলাম। তিনি কারমাইকেল কলেজ থেকে এইচএসসি পাস করেন।  ১৯৫৭ সালে রাষ্ট্রবিজ্ঞানে স্নাতক এবং ১৯৫৯ সালে ঢাকা বিশ্ববিদ্যালয় থেকে এলএলবি ডিগ্রি অর্জন করেন।  পরে তিনি ইন্ডিয়ানা বিশ্ববিদ্যালয় থেকে ১৯৮০ সালে এলএলএম ডিগ্রি লাভ করেন।

পেশা
----

মাহমুদুল ইসলাম ১৯৬১ সালে রংপুর বারে তার কর্মজীবন শুরু করেছিলেন পরে ১৯৬৭ সালে হাইকোর্টে তালিকাভুক্ত হন।  তিনি আইনজীবী বীরেন্দ্রনাথ চৌধুরী এবং তারপরে সৈয়দ ইশতিয়াক আহমেদের সাথে জুনিয়র হিসাবে কাজ করেছিলেন। ১৯৭২ সালে তিনি বাংলাদেশের সুপ্রিম কোর্টের আপিল বিভাগের আইনজীবী হিসাবে তালিকাভুক্ত হন। তিনি ১৯৭২ সাল থেকে ১৯৭৬ সাল পর্যন্ত সহকারী অ্যাটর্নি জেনারেল হিসাবে দায়িত্ব পালন করেছেন। তিনি ১৯৯৮ থেকে ২০০১ সাল পর্যন্ত অ্যাটর্নি জেনারেল হিসাবে দায়িত্ব পালন করেছিলেন। 

মাহমুদুল ইসলাম *"বাংলাদেশের সাংবিধানিক আইন"*, *"নাগরিক কার্যবিধির আইন" এবং* "সংবিধির বিবরণ এবং দলিল" শিরোনামের বই লিখেছেন।

ব্যক্তিগত জীবন
--------------

মাহমুদুল ইসলামের স্ত্রী তাহমিনা ইসলাম, দুই ছেলে- আসিফ ইসলাম ও আরিফ ইসলাম।

মৃত্যু
------

১৬ ফেব্রুয়ারি ২০১৬ সালে তিনি ঢাকায় মৃত্যুবরণ করেন।

তথ্যসূত্র
---------

1. 1 2 3 4 5  "Mr. Mahmudul Islam"। Law Journal Bangladesh। ১৪ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০১৭।
2. 1 2 3 4 5  "Constitution expert and former attorney general Mahmudul Islam dies at 80"। bdnews24.com। ১৬ ফেব্রুয়ারি ২০১৬। সংগ্রহের তারিখ ১৩ সেপ্টেম্বর ২০১৭।
3. ↑  Sourav, Raisul (২৩ ফেব্রুয়ারি ২০১৬)। "Mahmudul Islam: A banyan tree of wisdom"। *The Daily Star*। সংগ্রহের তারিখ ১৩ সেপ্টেম্বর ২০১৭।
**চন্দ্র কালিন্দী রায়-হেনরিকসেন** (জন্ম ১৯৫6) ক্ষুদ্র-নৃগোষ্ঠীদের অধিকার সম্পর্কে বাংলাদেশী আইনজীবী এবং ক্ষুদ্র-নৃগোষ্ঠী ইস্যুতে জাতিসংঘের স্থায়ী ফোরামের সচিবালয়ের প্রধান।  তিনি পার্বত্য চট্টগ্রামের চাকমা রাজপরিবারের সদস্য। রায় নরওয়েজিয়ান সামি আইনজীবী জন বার্নার্ড হেনরিকসেনের সাথে বিবাহবন্ধনে আবদ্ধ হয়েছেন। তিনি ব্যারিস্টার দেবাশীষ রায়ের বড় বোন।

প্রাথমিক জীবন এবং পেশাগত লক্ষ্য
-------------------------------

রায়ের জন্ম ছিল রাঙ্গামাটিতে ১৯৫৬ সালে পঞ্চাশতম চাকমা রাজা ত্রিদেব রায় এবং প্রথম স্ত্রী রানী আরতি রায়ের প্রথম সন্তান। চন্দ্র চট্টগ্রামের মিশনারি স্কুলে পড়াশোনা করেছেন এবং লাহোরের পাঞ্জাব বিশ্ববিদ্যালয় এবং ওয়াশিংটন ডিসির আমেরিকান বিশ্ববিদ্যালয় থেকে আইন বিষয়ে পড়াশোনা করেছেন। ১৯ ৭১ সালে বাংলাদেশের স্বাধীনতা যুদ্ধের পরে, রায় এবং তার পরিবারের বেশিরভাগই তার বাবা চাকমা সিংহাসন ত্যাগ করার পরে এবং পাকিস্তানে স্ব-নির্বাসন প্রবাসে চলে যাওয়ার পর স্বাধীন বাংলাদেশে থাকতে বেছে নিয়েছিলেন।

যুক্তরাষ্ট্রে বেশ কয়েকটি আইন সংস্থার সাথে কাজ করার পরে রায় জাতিসংঘে যোগ দিয়েছিলেন এবং জেনেভায় আন্তর্জাতিক শ্রম সংস্থায় বহু বছর দায়িত্ব পালন করেছিলেন। ২০০০ সালে আইএলও ছেড়ে, তিনি বিশ্বব্যাপী ক্ষুদ্র-নৃগোষ্ঠীদের অধিকার সম্পর্কিত পরামর্শদাতা এবং গবেষক হয়েছিলেন। তিনি তার ক্ষুদ্র-নৃগোষ্ঠী বাংলাদেশ সহ ক্ষুদ্র-নৃগোষ্ঠী সংখ্যালঘুদের দুর্দশার বিষয়ে বিভিন্ন প্রকাশনা রচনা করেছিলেন।

ইউএন উকিল
---------

২০১০ সালে, রায় নিউ ইয়র্ক সিটির জাতিসংঘ সদর দফতরে দেশীয় ইস্যু সম্পর্কিত স্থায়ী ফোরামের সচিবালয়ের প্রধান হিসাবে নিযুক্ত হন।

কাজ
---

* *Land rights of the indigenous peoples of the Chittagong Hill Tracts, Bangladesh*। International Work Group for Indigenous Affairs। ২০০০।
* Chandra Roy; Mike Kaye (২০০২)। *The International Labour Organization: A handbook for minorities and indigenous peoples* (পিডিএফ)। Minority Rights Group International and Anti-Slavery International। সংগ্রহের তারিখ ৯ জুন ২০১৪।
* Roy, Chandra; Tauli-Corpuz, V. (২০০৪)। *Beyond the silencing of the guns*। Tebtebba, Indigenous Peoples' International Centre for Policy Research and Education। আইএসবিএন 9789719284659।

আরো দেখুন
---------

* আইরিন খান
* সুলতানা কামাল

তথ্যসূত্র
---------

1. ↑  "Archived copy"। ২০১৪-০৭-১৪ তারিখে মূল থেকে আর্কাইভ করা। সংগ্রহের তারিখ ২০১৪-০৬-০৯।
2. ↑  "Interactive Dialogue Of The United Nations General Assembly On Harmony With Nature, Wednesday, 20 April 2011, New York" (পিডিএফ)। জুলাই ১৪, ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ফেব্রুয়ারি ৩, ২০২০।
**মোহাম্মদ আমিরুল ইসলাম** ছিলেন বাংলাদেশের শিক্ষাবিদ, গবেষক এবং বিজ্ঞানী। তিনি সেভেন সয়েল ট্র্যাক্ট ব্যবস্থাটি তৈরি করেন, যা বাংলাদেশের মাটির শ্রেণিবিন্যাস, বাংলাদেশের কৃষি ও মাটি পরিচালনার ভিত্তি।

শৈশব ও পড়ালেখা
---------------

তিনি ১৯১৮ সালের ১ সেপ্টেম্বর ব্রিটিশ ভারতের পূর্ব বাংলার নোয়াখালী জেলাতে জন্মগ্রহণ করেন। ১৯৩৬ সালে ম্যাট্রিক পাস করেন এবং ১৯৩৮ সালে তাঁর ইন্টারমিডিয়েট পরীক্ষা দেন। ১৯৪১ সালে ঢাকা বিশ্ববিদ্যালয় থেকে রসায়নে বিএসসি নিয়ে স্নাতক অর্জন করেন। তিনি ঢাকা বিশ্ববিদ্যালয়ের রসায়ন বিভাগের স্নাতক সম্মান শ্রেণিতে প্রথম শ্রেণি অর্জনকারী প্রথম মুসলমান ছাত্র ছিলেন। পরের বছর ঢাকা বিশ্ববিদ্যালয় থেকে এমএসসি পাস করেছেন। ১৯৪৯ সালে ক্যালিফোর্নিয়া বিশ্ববিদ্যালয় থেকে মৃত্তিকা বিজ্ঞানে পিএইচডি অর্জন করেন।

কর্মজীবন
--------

পিএইচডি শেষ করার পর তিনি ঢাকা বিশ্ববিদ্যালয়ের মৃত্তিকা বিজ্ঞান বিভাগে সিনিয়র প্রভাষক হিসাবে যোগ দেন। ১৯৫০ থেকে ১৯৬১ সাল পর্যন্ত পূর্ব পাকিস্তান প্রাদেশিক সরকারের পক্ষে মৃত্তিকা বিজ্ঞানী হিসাবে কাজ করেছিলেন। বাংলাদেশের মাটিকে সাতটি মাটি অঞ্চলে শ্রেণিবদ্ধকরণ সহ একাধিক গুরুত্বপূর্ণ গবেষণা চালিয়েছিলেন। সেভেন সয়েল ট্র্যাক্টসকে বাংলাদেশের মাটি শ্রেণিবিন্যাসের ভিত্তি হিসাবে বিবেচনা করা হয়। ১৯৬১ থেকে ১৯৬৬ সাল পর্যন্ত তিনি মাটি জরিপ অধিদপ্তরের পরিচালক হিসাবে দায়িত্ব পালন করেছিলেন। ১৯৬৬ সালে মহাপরিচালক পদে পদোন্নতি পেয়েছিলেন। ১৯৬৭ সালে কৃষি পরিচালক নিযুক্ত হন। ১৯৭১ সালে বাংলাদেশের স্বাধীনতা অবধি পূর্ব পাকিস্তান ধান গবেষণা ইনস্টিটিউটের পরিচালক হিসাবে দায়িত্ব পালন করেছিলেন।

১৯৭৩ থেকে ১৯৭৭ সাল পর্যন্ত বাংলাদেশ ধান গবেষণা ইনস্টিটিউট পরিচালক হিসাবে দায়িত্ব পালন করেছিলেন। বাংলাদেশ কৃষি গবেষণা পরিষদ নির্বাহী ভাইস চেয়ারম্যান হিসাবে দায়িত্ব পালন করেছেন। তিনি ১৯৭৯ সালে সরকারী চাকরি থেকে অবসর গ্রহণ করেন এবং ফ্রিল্যান্স পরামর্শদাতা হিসাবে কাজ শুরু করেন। তিনি এশিয়া ও প্রশান্ত মহাসাগরীয় অঞ্চলের সমন্বিত পল্লী উন্নয়ন কেন্দ্র, খাদ্য ও কৃষি সংস্থা নর্থ ক্যারোলাইনা স্টেট বিশ্ববিদ্যালয়, এবং জাতিসংঘ উন্নয়ন কর্মসূচী জন্য কাজ করেছেন। তিনি বাংলাদেশ অ্যাডভান্সমেন্ট অফ সায়েন্স অ্যান্ড সোয়েল সায়েন্স সোসাইটি অব বাংলাদেশ সমিতির সদস্য, বাংলাদেশ বিজ্ঞান একাডেমির ফেলো ছিলেন।

মৃত্যু
------

৯ ফেব্রুয়ারি ২০০১ মৃত্যুবরণ করেন।

তথ্যসূত্র
---------

1. ↑  মোঃ সিরাজুল ইসলাম (২০১২)। "সেভেন সয়েল ট্র্যাক্ট"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. 1 2 3  আমিনুল ইসলাম (২০১২)। "ইসলাম, এম আমিরুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
***বাসন্তী ফুল*** বৈজ্ঞানিক নাম: *Reinwardtia indica*) হচ্ছে হিমালয় অঞ্চলে প্রাপ্ত *লিনেসিয়া* পরিবারের অন্তর্গত একটি উদ্ভিদ। এর ইংরেজি নামগুলো হল **ইয়েলো ফ্ল্যাক্স** (yellow flax) এবং **পিওলি** (pyoli)। এটি মোনোটাইপিক গণ *রেইনওয়ার্ডটিয়া*র একমাত্র প্রজাতি।

বিতরণ
-----

এই ফুলটি হিমালয়ের উভয় অঞ্চল চীন এবং উত্তর ভারতে পাওয়া যায়।

ব্যবহার
-------

এই ফুল থেকে তৈরি একটি হলুদ রঞ্জক কাপড় রং করা এবং রং তৈরি করতে ব্যবহৃত হয়।

সংস্কৃতি
--------

*বাসন্তী ফুল* বা *পিওলি* অনেক লোকগীতির বিষয়।

গাড়োয়ালি এবং কুমায়ুনি লোককাহিনী অনুসারে, পিওলি ছিলেন বনে বসবাসকারী এক যুবতী। বনের পশুরা তাকে লালন-পালন করে। একবার এক রাজপুত্র শিকার করতে গিয়ে পথ হারায় এবং পিওলির সাথে তার সাক্ষাৎ হয়। এর আগে পিওলি কখনও কোনো মানুষের সংস্পর্শে আসেনি। তিনি তাকে অনুসরণ করেছিলেন এবং অবশ্যই তিনি তার প্রেমে পড়েছিলেন। তিনি তাকে বিয়ে করতে এবং তাকে তার প্রাসাদে নিয়ে যেতে রাজি করান। যদিও সে রাজপুত্রকে ভালবাসত সে প্রাকৃতিক পরিবেশের অভাবে অসুস্থ হয়ে যেতে থাকে। কেউ তাকে নিরাময় করতে পারেনি এবং অবশেষে সে তার উদ্ভিদ এবং প্রাণীর বন্ধুদের চিন্তায় মারা যায়। তার শেষ ইচ্ছা ছিল তাকে যেনো তার বন্ধুদের মধ্যে সমাহিত করা হয়। রাজপুত্র তাকে সমাহিত করতে নিয়ে গেলেন সেখানে যেখানে তার প্রথম দেখা হয়েছিল। কিছুক্ষণ পর ওই স্থানে একটি সুন্দর, হলুদ ফুল ফোটে। এই সুন্দরী প্রকৃতিপ্রেমী *পিওলি*র নামেই ফুলটির নামকরণ করা হয়েছে।

শ্রেণীবিন্যাস
-------------

নিম্নলিখিত নামগুলো *রেইনওয়ার্ডটিয়া ইন্ডিকা* (*Reinwardtia indica*)-এর ট্যাক্সোনমিক প্রতিশব্দ:

*R. tetragyna*, *R. trigyna*, *Linum trigynum*, *Linum cicanobum*, *Linum repens*, *Kittelocharis trigyna* এবং *Macrolium trigynum*।

তথ্যসূত্র
---------

1. 1 2  "Reinwardtia indica Dumort."। সংগ্রহের তারিখ ২০০৯-১১-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Lalit Tiwari। "Dyes & Detergents: Traditional Himalayan Technology"। History of Indian Science and Technology। সংগ্রহের তারিখ ২০০৯-১০-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "China Checklist of Higher Plants"। সংগ্রহের তারিখ ২০০৯-১১-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  [*অকার্যকর সংযোগ*]

* "Tales and legends from India" (page 13) by Iris Macfarlane (1966)
* Legends of the gods: strange and fascinating tales from around the world (page 33) by Noreen Shelley (1976), আইএসবিএন ০-৮৪৪৮-১০৪০-১

বহিঃসংযোগ
---------

* Reinwardtia trigyna (Roxb.) Planch. *পাকিস্তানের উদ্ভিদ*


উইকিপ্রজাতিতে-এ বিষয় সম্পর্কিত তথ্য রয়েছে: ***বাসন্তী ফুল***

|  |  |
| --- | --- |
| ট্যাক্সন শনাক্তকারী | 
* Wikidata: Q9067863
* Wikispecies: Reinwardtia
* APNI: 97979
* EPPO: 1REWG
* FoC: 128110
* GBIF: 3231346
* GRIN: 10306
* iNaturalist: 379648
* IPNI: 24962-1
* NCBI: 13653
* NZOR: 6aa4a462-d695-4304-bc12-6840062004f5
* POWO: urn:lsid:ipni.org:names:24962-1
* Tropicos: 40023559

 |
*উপরের কিনার অবস্থানে* গভীর-কণ্ঠপ্রবেশ
গভীর কন্ঠপ্রবেশ
**গভীর-কণ্ঠপ্রবেশ** (ইংরেজি: *Deep-throating*) এক ধরনের মানব যৌনাচার যাতে একজন পুরুষ তার উত্থিত লিঙ্গ তার সঙ্গীর মুখ গহ্বরের ভিতরে সম্পূর্ণ ঢুকিয়ে দেয় যাতে সেটা তার কণ্ঠনালীর ভেতর অনুপ্রবিষ্ট হয়ে পড়ে। এটা একধরনের মুখমৈথুন। সাধারাণত একজন মেয়ে (সমকামীদের ক্ষেত্রে একজন পুরুষ) তার পুরুষ সঙ্গীর উত্থিত লিঙ্গটি তার মুখ গহ্বরের গভীরে প্রবিষ্ট করে।

উদ্দেশ্য
--------

এ অবস্থায় নারী বা পুরুষ তার মুখগহ্বরকে কার্যত যোনী বা পায়ুর ন্যয় ব্যবহৃত হতে দেয়। উপর্যুপরি কণ্ঠপ্রবেশের মধ্য দিয়ে পুরুষ তার যৌনসঙ্গীর মুখাভ্যন্তরে যৌনাঙ্গ পরিচালনা করে বীর্যস্খলন করলেও করতে পারে। গভীর-কণ্ঠপ্রবেশের জন্য পুরুষের লিঙ্গ যথেষ্ট লম্বা হতে হয় যাতে তা লিঙ্গ গ্রহিতার কন্ঠনালী অবধি যেতে পারে। এই কাজে পুরুষরা যোনিতে লিঙ্গ প্রবেশ না করেও যৌন সুখ লাভ করে

অবস্থানসমূহ
-----------

গভীর-কণ্ঠপ্রবেশ এর জন্য দাতা (প্রবেশকারী) এবং গ্রহীতার উভয়ের অবস্থান জরুরী। এর জন্য গ্রহীতার মুখ ও গলা একই সরল রেখায় রাখতে হবে এবং নাক দিয়ে শ্বাস-প্রশ্বাস নিতে হবে। যে গভীর-কণ্ঠে প্রবেশ করবে তার অবস্থান হবে এমন যেন তার পেট থেকে কোনো ধাক্কা না আসে, লিঙ্গ পরিচালনা ঠিকভাবে করতে পারে এবং প্রয়োজনমত লিঙ্গ গলা থেকে বের করে নিতে আসতে পারে। *উপরের কিনার অবস্থানে* গভীর-কণ্ঠপ্রবেশ করানোর একটা প্রচলিত অবস্থান। এই অবস্থানে গ্রহীতা সঙ্গী চিত হয়ে তার মাথা বিছানার কিনারে ঝুলিয়ে শুয়ে পরে আর পুরুষ তার লিঙ্গ সঙ্গীর মুখ বরাবর রেখে সামান্য ঝুকে দাঁড়ায়। এ অবস্থানে পুরুষের কাছে নিয়ন্ত্রণ থাকে।
গভীর-কণ্ঠপ্রবেশের আরেক ধরনের অবস্থান রয়েছে, যেখানে গ্রহীতা পুরুষের বুকের উপর এমনভাবে বসে যেন তার পুরুষসঙ্গীর লিঙ্গ গ্রহীতার মুখের সামনে থাকে এবং সে তার সুবিধামত মুখ উপর নিচ করে সঙ্গীকে যৌনানন্দ দিয়ে থাকে। এ অবস্থায় গ্রহীতা নিয়ন্ত্রকের ভূমিকা পালন করে।

আরও দেখুন
---------

* মুখমণ্ডলে বীর্যপাত

তথ্যসূত্রসমূহ
-------------

1. ↑  Wright, Anne (২০০৯)। *Grandma's Sex Handbook*। Intimate Press, USA। পৃষ্ঠা 161। আইএসবিএন 978-0-578-02075-4। সংগ্রহের তারিখ জানুয়ারি ৭, ২০১২।
2. ↑  Freud, Sigmund (১৯১৬)। *Leonardo da Vinci: A PSYCHOSEXUAL STUDY OF AN INFANTILE REMINISCENCE*। New York: MOFFAT YARD & COMPANY। পৃষ্ঠা 39। সংগ্রহের তারিখ জানুয়ারি ৭, ২০১২। The situation contained in the phantasy, that a vulture opened the mouth of the child and forcefully belabored it with its tail, corresponds to the idea of fellatio, a sexual act in which the member is placed into the mouth of the woman.
3. 1 2  Cynthia W. Gentry, *The Bedside Orgasm Book: 365 Days of Sexual Ecstasy*, p.260.
প্রবেশদ্বার: যৌনতা
**সৈয়দ মোহাম্মদ তৈফুর** (৩ জুন ১৮৮৫ - ২৫ ফেব্রুয়ারি ১৯৭২) ছিলেন একজন বাংলাদেশী লেখক, ঐতিহাসিক ও পুরাতত্ত্ববিদ।

জন্ম ও প্রারম্ভিক জীবন
----------------------

সৈয়দ মোহাম্মদ তৈফুর ১৮৮৫  খ্রিস্টাব্দের ৩ জুন  অবিভক্ত বাংলার অধুনা  বাংলাদেশের  ঢাকায় জন্ম গ্রহণ করেন। তার পিতা সৈয়দ আবদুল আজিজ ছিলেন নিকটবর্তী সোনারগাঁওয়ের জমিদার। তার পিতামহ মীর গোলাম মুস্তফা আল-হুসাইনি ষোড়শ শতকের ইসলামিক পণ্ডিত এবং জমিদার সৈয়দ ইব্রাহিম দানিশমান্দের বংশধর ছিলেন। তৈফুরের পড়াশোনা ঢাকা ও কলকাতা শহরের মাদ্রাসায়। তিনি বাংলা , ইংরেজি, উর্দু এবং ফারসি ভাষায় দক্ষতা অর্জন করেন।

কর্মজীবন
--------

সৈয়দ মোহাম্মদ তৈফুর ১৯০৯ খ্রিস্টাব্দে  সাব-রেজিস্ট্রার পদে সরকারি চাকরিতে যোগ দেন এবং ১৯৪১ খ্রিস্টাব্দে  ব্রিটিশ রাজ কর্তৃক *খান সাহেব* উপাধিতে ভূষিত হন। দীর্ঘ তেত্রিশ বৎসরের কর্মজীবনের পর ১৯৪২ খ্রিস্টাব্দে কলকাতায় রেজিস্ট্রার পদে অবসর গ্রহণ করেন। ভারতে ব্রিটিশ বিরোধী আন্দোলনের সময়, তিনি ১৯৪৭ খ্রিস্টাব্দে তিনি  *খান সাহেব* উপাধি পরিত্যাগ করেন। তিনি ইডেন মহিলা কলেজ এবং জগন্নাথ কলেজের পরিচালক পদে ছিলেন। এছাড়াও তিনি ঢাকা মাধ্যমিক ও মাধ্যমিক শিক্ষা বোর্ড  ঢাকা ইমপ্রুভমেন্ট ট্রাস্ট এবং ঢাকা জাদুঘরের ট্রাস্টি বোর্ডের সদস্য ছিলেন। সৈয়দ মোহাম্মদ তৈফুরের প্রাচীন প্রত্নতাত্ত্বিক নিদর্শ সংগ্রহের শখ ছিল।  তিনি তার ২০০ টির বেশি সংগ্রহ  ঢাকা জাদুঘরে দান করেন। তিনি পাকিস্তানের এশিয়াটিক সোসাইটি (বর্তমানে বাংলাদেশ এশিয়াটিক সোসাইটি) কে দুর্লভ বই ও পাণ্ডুলিপি দান করেন।  তিনি ব্রিটিশ আমলে ঢাকা শহরের বানান *Dacca* হতে *Dhaka*-তে পরিবর্তন করেন। তিনি ১৯৫২ খ্রিস্টাব্দে ঢাকা  শহরের ঐতিহাসিক বিবর্তনের উপর রচনা করেন  বিখ্যাত গ্রন্থ-"গ্লিম্পসেস অফ ওল্ড ঢাকা

পারিবারিক জীবন
--------------

তৈফুর সারা তাইফুরকে বিবাহ করেন। তাদের তিন কন্যা সন্তানেরা হলেন লায়লা আর্জুমান্দ বানু , লুলু বিলকিস বানু এবং মালকা পারভীন বানু।

মৃত্যু
------

তৈফুর ১৯৭২ খ্রিস্টাব্দের ২৫ ফেব্রুয়ারি ঢাকায় পরলোক গমন করেন।

তথ্যসূত্র
---------

1. 1 2 3 4  ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "বাংলাদেশ"। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "Fear not if the pearls are scattered unstrung"। *The Daily Star* (ইংরেজি ভাষায়)। ২৭ মে ২০১৬। সংগ্রহের তারিখ ১৮ সেপ্টেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  *The Dhaka University Studies: Part A.* (ইংরেজি ভাষায়)। The University। ১৯৮২। পৃষ্ঠা 126। সংগ্রহের তারিখ ১৮ সেপ্টেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**যতীন্দ্রমোহন বাগচী** (২৭ নভেম্বর ১৮৭৮ – ১ ফেব্রুয়ারি ১৯৪৮) ছিলেন একজন বাঙালি কবি ও সম্পাদক।

শৈশব
----

যতীন্দ্রমোহনের জন্মস্থান, জমশেরপুর, নদিয়া
যতীন্দ্রমোহন নদিয়া জেলার জমশেরপুরে জমিদার পরিবারে (বর্তমান বাগচী জমশেরপুর) জন্মগ্রহণ করেন। তার পৈতৃক নিবাস বলাগড় গ্রাম, হুগলি। তিনি তার প্রথম ডিগ্রি কলকাতার ডাফ কলেজ (বর্তমান স্কটিশ চার্চ কলেজ) থেকে নিয়েছিলেন।

কর্মজীবন
--------

যতীন্দ্রমোহন সারদাচরণ মিত্রের ব্যক্তিগত সচিবরূপে কর্মজীবন শুরু করেন। পরে কলকাতা কর্পোরেশনে নাটোর মহারাজের ব্যক্তিগত সচিব ও জমিদারির সুপারিনটেন্ডেন্ট পদে এবং কর কোম্পানি ও এফ.এন গুপ্ত কোম্পানির ব্যবস্থাপক হিসেবে কাজ করেন।

সাহিত্য জীবন
------------

যতীন্দ্রমোহন বহু সাহিত্যিক পত্রিকায় গঠনমূলক অবদান রেখেছেন। ১৯০৯ থেকে ১৯১৩ পর্যন্ত *মানসী* পত্রিকার সম্পাদক ছিলেন। ১৯২১ এবং ১৯২২ সালে তিনি *যমুনা* পত্রিকার যুগ্ন সম্পাদক হিসেবে কাজ করেন। ১৯৪৭ থেকে ১৯৪৮ *পূর্বাচল* পত্রিকার মালিক এবং সম্পাদক ছিলেন। তার রচনায় তার সমকালীন রবীন্দ্র সাহিত্যের প্রভাব লক্ষ্য করে যায়। তাকে রবীন্দ্র পরবর্তী বাংলা সাহিত্যের একজন প্রধান সাহিত্যিক হিসেবে বিবেচনা করে হয়। বাগচি ১৯৪৮ সালের ১লা ফেব্রুয়ারি মৃত্যুবরণ করেন।

পল্লী-প্রীতি যতীন্দ্রমোহন বাগচীর কবিমানসের একটি প্রধান বৈশিষ্ট্য। "পথের পাঁচালী"র বিভূতিভূষণ বন্দ্যোপাধ্যায় ও কবি জীবনানন্দ দাশের মত তার কাব্যবস্তু নিসর্গ-সৌন্দর্যে চিত্ররূপময়। গ্রাম বাঙলার শ্যামল স্নিগ্ধ রূপ উন্মোচনে তিনি প্রয়াসী হয়েছেন। গ্রাম জীবনের অতি সাধারণ বিষয় ও সুখ-দুঃখ তিনি সহজ সরল ভাষায় সহৃদয়তার সংগে তাৎপর্যমণ্ডিত করে প্রকাশ করেছেন।

সাহিত্যকর্ম
-----------

### সংকলিত কবিতা

তার কাব্যগ্রন্থসমূহের মধ্যে আছেঃ

* *লেখা* (১৯০৬),
* *রেখা* (১৯১০),
* *অপরাজিতা* (১৯১৫),
* *বন্ধুর দান* (১৯১৮),
* *জাগরণী* (১৯২২),
* *নীহারিকা* (১৯২৭)
* *মহাভারতী* (১৯৩৬)
* *কাব্যমালঞ্চ*
* *নাগকেশর*,
* *পাঞ্চজন্য*,
* *পথের সাথী* প্রভৃতি।

### কবিতা

* কাজলাদিদি
* শ্রিকল
* অন্ধ বধূ
* হাট

### উপন্যাস

* পথের সাথী

তথ্যসূত্র
---------

1. 1 2 3  Bagchi, Jatindramohan[*স্থায়ীভাবে অকার্যকর সংযোগ*]
2. ↑  *Some Alumni of Scottish Church College* in *175th Year Commemoration Volume*. Scottish Church College, April 2008, page 589
3. ↑  সেলিনা হোসেন ও নুরুল ইসলাম সম্পাদিত; *বাংলা একাডেমী চরিতাভিধান*; ফেব্রুয়ারি, ১৯৯৭; পৃষ্ঠা- ৩৩২-৩৩৩।
4. 1 2  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৯৭, আইএসবিএন ৯৭৮-৮১-৭৯৫৫-১৩৫-৬
5. ↑  Jatindramohan Bagchi 125 by Ishita Bhaduri
6. ↑  রফিকুল ইসলাম ও অন্যান্য সম্পাদিত; কবিতা সংগ্রহ, ঢাকা বিশ্ববিদ্যালয়; তৃতীয় মুদ্রণ; জুলাই, ১৯৯০; পৃষ্ঠা- ৪৬০
**এ. এফ. এম. আব্দুর রহমান** (জন্ম ৫ জুলাই ১৯৫১) বাংলাদেশের সুপ্রিম কোর্টের হাইকোর্ট বিভাগের একজন অবসরপ্রাপ্ত বিচারপতি। তিনি ২৭ এপ্রিল ২০০৩ সালে অতিরিক্ত বিচারক হিসাবে হাইকোর্ট বিভাগে পদোন্নতি হয় এবং ২৭ এপ্রিল ২০০৫ সালে বাংলাদেশের তৎকালীন রাষ্ট্রপতি ইয়াজউদ্দিন আহমেদ কর্তৃক স্থায়ী বিচারক হিসাবে নিশ্চিত হয়। রহমান ৪ জুলাই ২০১৮ সালে বেঞ্চ থেকে অবসর নেন।

প্রাথমিক জীবন এবং শিক্ষা
------------------------

রহমান ৫ জুলাই ১৯৫১ সালে পাকিস্তানের অধিরাজ্যের পূর্ববঙ্গে ( বর্তমানে গজারিয়া উপজেলা, মুন্সীগঞ্জ জেলা, বাংলাদেশ) ড. আব্দুল গাফ্ফার খান এবং মোসাম্মৎ মোহসেনা বেগমের ঘরে জন্মগ্রহণ করেন। তার প্রাথমিক শিক্ষা শুরু হয় বটতলা প্রাইমারি স্কুল এবং মাটিয়াব্রোজ হাই স্কুল, কলকাতা এবং নিউ পল্টন লাইন হাই স্কুল, আজিমপুর, ঢাকা থেকে সম্পন্ন হয়। তিনি ১৯৬৬ সালে ওয়েস্ট এন্ড হাই স্কুল আজিমপুর, ঢাকা থেকে এসএসসি এবং মুন্সীগঞ্জ হারাগঙ্গা কলেজ থেকে এইচএসসি পাশ করেন।তিনি ঢাকা কলেজ ঢাকা থেকে গণিতে কৃতিত্বের সাথে বি, এসসি ডিগ্রি অর্জন করেন। তিনি পরে ঢাকা বিশ্ববিদ্যালয়ে ফলিত রসায়নে এম,এসসি অধ্যয়ন করেন।তিনি ১৯৭৭ সালে ঢাকার সেন্ট্রাল ল কলেজ থেকে এলএলবি ডিগ্রি অর্জন করেন এবং লন্ডন বিশ্ববিদ্যালয় থেকে অনার্সসহ দ্বিতীয় এলএলবি ডিগ্রি লাভ করেন। ২৬ জুলাই ২০০১ তারিখে লিংকনস ইন ইউকে-এর সদস্য হিসেবে তাকে ব্যারিস্টার-অ্যাট-ল হিসাবে ইংলিশ বারে ডাকা হয়। তিনি একই বছর ডাবলিন ইউনিভার্সিটি, ক্যালিফোর্নিয়া, মার্কিন যুক্তরাষ্ট্র থেকে এলএলএম ডিগ্রি অর্জন করেন।

কর্মজীবন
--------

রহমান ১৯৭৯ সালের ৩ ফেব্রুয়ারি জেলা আদালতে, ১৬ সেপ্টেম্বর ১৯৮২ সালে হাইকোর্ট বিভাগে এবং ১৪ জানুয়ারী ২০০০ তারিখে বাংলাদেশের সুপ্রিম কোর্টের আপিল বিভাগে অ্যাডভোকেট হিসেবে নথিভুক্ত হয়।  তিনি তার অনুশীলনের ক্ষেত্রটিকে নাগরিক আইন, ব্যাংকিং আইন, অ্যাডমিরালটি আইন, কোম্পানির বিষয়, রিট পিটিশন এবং সালিশ হিসাবে বর্ণনা করেন। 

তিনি ২৭ এপ্রিল ২০০৩ অতিরিক্ত বিচারক হিসাবে হাইকোর্ট বিভাগে উন্নীত হন এবং ২৭ এপ্রিল ২০০৫ সালে স্থায়ী বিচারক হিসাবে নিশ্চিত হন।   তিনি ৪ জুলাই ২০১৮ সালে বেঞ্চ থেকে অবসর গ্রহণ করেন 

রহমান ২০১৯ সালে আইনী অনুশীলনে ফিরে আসেন এবং বাংলাদেশের সুপ্রিম কোর্টের আপিল বিভাগে সিনিয়র অ্যাডভোকেট হিসাবে নথিভুক্ত হন।

তথ্যসূত্র
---------

1. 1 2 3  "Justice A F M Abdur Rahman retires"। *The New Nation*। ৫ জুলাই ২০১৮। ২০ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০২১।
2. 1 2  "Annual Report 2018" (পিডিএফ)। *Supreme Court of Bangladesh*। ২০ এপ্রিল ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ জুলাই ২০২৩।
3. ↑  "People"। *Rahman Law Associates and Company*।
4. ↑  "Nine additional judges of the HC get confirmation"। *bdnews24.com*। ২৫ এপ্রিল ২০০৫।
**অনলাইন বিজ্ঞাপন (বা অনলাইন মার্কেটিং, আন্তর্জালিক বিজ্ঞাপন)** হল বিজ্ঞাপনের প্রচারের একটি পদ্ধতি, যাতে আন্তর্জালিক পথ (ইন্টারনেট) ব্যবহার করা হয়। বেশিরভাগ ইন্টারনেট ব্যবহারকারীই একে বিরক্তিকর মনে করেন ও অ্যাডব্লকের চেষ্টা করেন। যে সফটওয়্যার এগুলি কিনতে সাহায্য করে তাকে প্রোগ্রাম্যাটিক এডভার্টাইজিং বলে।

এগুলি নানা প্রকারের হয়। সার্চ ইঞ্জিন এডভার্টাইজিং, সোশ্যাল মিডিয়া মার্কেটিং, ওয়েব ব্যানার, মোবাইল মার্কেটিং ইত্যাদি।

ডেলিভারি
--------

একটি বিজ্ঞাপন সংস্থা ব্যবহার করে অনলাইন বিজ্ঞাপন প্রচারের প্রক্রিয়া

নিরাপত্তাগত দিক
---------------

অনলাইন ব্যবসার ক্ষেত্রে কোম্পানি এবং গ্রাহক উভয়ের তথ্য নিরাপত্তার বিষয়টি ভীষণ গুরুত্বপূর্ণ৷ অনলাইনে দেওয়া ব্যক্তিগত তথ্য ব্যক্তিগত থাকবে কিনা সে বিষয়ে অনেকেই সংকোচ প্রকাশ করে ইন্টারনেটের মাধ্যমে কেনাকাটা এড়িয়ে চলেন।

অতিসাম্প্রতিককালে গ্রাহকদের ব্যক্তিগত তথ্য বাইরে পাচার করার মতো ঘটনাও ঘটতে দেখা গেছে। ই-বাণিজ্যের অপর এক অসুবিধার দিক হল কেনাকাটা করা সামগ্রীর গুণগত মানের ব্যাপারে সংকোচ প্রকাশ।

সুবিধা
------

অনলাইনে দেওয়া বিজ্ঞাপনের সাহায্যে কোন সামগ্রী গ্রাহকদের মধ্যে কি পরিমাণ জনপ্রিয় হয়ে উঠছে তা সম্বন্ধে পরিষ্কারভাবে অবগত হওয়া যায়৷

সীমাবদ্ধতা
----------

ইন্টারনেট বিপণনের ক্ষেত্রে গ্রাহকদের চিরাচরিত পদ্ধতি ভুলে নতুন প্রযুক্তির সঙ্গে পরিচিত হতে হবে৷ মন্থর গতির ইন্টারনেট সংযোগও এর একটি কালো দিক৷ অনলাইন কেনাকাটার ক্ষেত্রে ক্রেতারা তাদের কিছু কেনার আগে হাতে নিয়ে দেখার সুবিধা থেকে বঞ্চিত হন৷

আরও দেখুন
---------

* মোবাইল মার্কেটিং
* বিজ্ঞাপন
* অ্যাডব্লক
**নির্বাচনী প্রতিশ্রুতি** বা **প্রচারাভিযানের প্রতিশ্রুতি** হলো একটি প্রতিশ্রুতি বা গ্যারান্টি যা একজন প্রার্থী বা রাজনৈতিক দলের দ্বারা জনসাধারণের কাছে দেওয়া হয় এবং নির্বাচনে জয়ী হওয়ার চেষ্টা করা হয়।

পশ্চিমা বিশ্ব জুড়ে, রাজনৈতিক দলগুলি তাদের নির্বাচনী প্রতিশ্রুতি পূরণ করার খুব বেশি সম্ভাবনা থাকে না।  মার্কিন যুক্তরাষ্ট্রে, প্ল্যাটফর্মের অবস্থানগুলি মার্কিন দলগুলি যে নীতিগুলি প্রণয়ন করে সে সম্পর্কে ইশতেহারে গুরুত্বপূর্ণ সূত্র দেয়। গত ৩০ বছরে, ডেমোক্র্যাটিক এবং রিপাবলিকান কংগ্রেসের লোকেরা যথাক্রমে ৭৪% এবং ৮৯% সময় তাদের নিজ নিজ দলের প্ল্যাটফর্মের সাথে সারিবদ্ধভাবে ভোট দিয়েছে।

প্রতিশ্রুতি পূরণ
----------------

*আমেরিকান জার্নাল অফ পলিটিক্যাল সায়েন্সে* ২০১৭ সালের একটি গবেষণায় দেখা গেছে যে ১২টি দেশে (অস্ট্রিয়া, বুলগেরিয়া, কানাডা, জার্মানি, আয়ারল্যান্ড, ইতালি, নেদারল্যান্ডস, পর্তুগাল, স্পেন, সুইডেন, যুক্তরাজ্য এবং মার্কিন যুক্তরাষ্ট্র) রাজনৈতিক দলগুলি ভোটারদের কাছে তাদের প্রতিশ্রুতি যথেষ্ট পরিমাণে পূরণ করেছে: 

মার্কিন যুক্তরাষ্ট্রের অন্যান্য গবেষণায় দেখা গেছে যে, ডেমোক্র্যাটিক এবং রিপাবলিকান কংগ্রেসের লোকেরা যথাক্রমে ৭৪% এবং ৮৯% সময় তাদের নিজ নিজ দলের প্ল্যাটফর্মের সাথে সঙ্গতি রেখে ভোট দিয়েছে।

আরও দেখুন
---------

* শাসিতদের সম্মতি
* সরকারী প্ল্যাটফর্ম
* ম্যান্ডেট (রাজনীতি)
* ঘোষণাপত্র
* আমার ঠোঁট পড়ুন: কোন নতুন কর
* সামাজিক চুক্তি

তথ্যসূত্র
---------

1. 1 2  Thomson, Robert; Royed, Terry (২০১৭-০৭-০১)। "The Fulfillment of Parties' Election Pledges: A Comparative Study on the Impact of Power Sharing" (পিডিএফ) (ইংরেজি ভাষায়): 527–542। আইএসএসএন 1540-5907। ডিওআই:10.1111/ajps.12313 অবাধে প্রবেশযোগ্য।
2. 1 2  Stein, Jeff (২০১৬-০৭-১২)। "We asked 8 political scientists if party platforms matter. Here's what we learned."। *Vox*। সংগ্রহের তারিখ ২০১৬-০৭-১৯।
**রহিমুল্লাহ ইউসুফজাই** (رحیم الله یوسفزئی) (জন্ম: ১০ সেপ্টেম্বর , ১৯৫৪) একজন পাকিস্তানি সাংবাদিক এবং রাজনৈতিক ও সুরক্ষা বিশ্লেষক, ওসামা বিন লাদেন এবং আফগান তালেবান নেতা মোল্লা ওমরের সাক্ষাত্কারের জন্য সবচেয়ে বেশি পরিচিত।  তিনি একজন যুদ্ধ সংবাদদাতা।

প্রাথমিক জীবন এবং শিক্ষা
------------------------

তিনি ১৯৫৪ সালের ১০ সেপ্টেম্বর খাইবার পাখতুনখোয়ার মর্দান জেলার শামজাই গ্রামে পাকিস্তানে জন্মগ্রহণ করেছিলেন। তিনি প্রাথমিক শিক্ষা তাঁর গ্রামের প্রাথমিক বিদ্যালয়ে এবং পরে পেশোয়ার ও ঝিলামের সরকারী বিদ্যালয়ে পড়াশোনা করেছিলেন। রহিমুল্লাহ ডিজে সিন্ধু বিজ্ঞান কলেজ এবং করাচি বিশ্ববিদ্যালয়েও পড়াশোনা করেছেন।

পেশা
----

ইউসুফজাই প্রথম সাংবাদিকতার মাঝে ছিলেন। তিনি তালিবানদের প্রতিবেদন করেছিলেন এবং ১৯৯৫ সালে আফগানিস্তানের কান্দাহার সফর করেছিলেন। তিনি আফগানিস্তানের কয়েকটি গুণী বিশেষজ্ঞদের মধ্যে একজন, তিনি ১৯৭৯ সালে প্রাক্তন সোভিয়েত ইউনিয়ন কর্তৃক আফগানিস্তান আক্রমণের পর থেকে এই দেশ সম্পর্কে রিপোর্ট করেছেন। ২০১৪৬ সালে, তিনি প্রায়শই একজন সংবাদ বিশ্লেষক হিসাবে জিও নিউজ টিভি চ্যানেলে উপস্থিত হতেন।  তিনি পেশোয়ার ব্যুরোর জাং গ্রুপের *দ্য নিউজ ইন্টারন্যাশনালের* বর্তমান সম্পাদক এবং মাসিক নিউজলাইনের একজন অপ-এড লেখক। ওসামা বিন লাদেনের সাথে শেষ সাক্ষাত্কারটি রাখার জন্য রহিমুল্লাহ বিশেষভাবে খ্যাত।  তিনি *টাইম* ' পাকিস্তান সংবাদদাতা হিসেবে দায়িত্ব পালন করেন। রহিমুল্লাহ পাকিস্তানের খাইবার পাখতুনখোয়া প্রদেশে বিবিসির পশত ও উর্দু সেবার সংবাদদাতা।

পুরস্কার এবং স্বীকৃতি
---------------------

ইউসুফজাই আফগান বিষয় এবং পাকিস্তানের ফেডারেল প্রশাসনিক উপজাতীয় অঞ্চল (ফাটা) এর একটি কর্তৃত্ব হিসাবে বিবেচিত হন। সাংবাদিকতায় তার সাফল্য স্বীকার করে পাকিস্তান সরকার ২০০৫ সালে তাকে প্রথমে তমঘা-ই-ইমতিয়াজ (মেডেল অব এক্সিলেন্স) দিয়ে ভূষিত করে। তারপরে ২৩ শে মার্চ ২০১০-তে তিনি সাংবাদিকতার ক্ষেত্রে কৃতিত্বের জন্য পাকিস্তানের রাষ্ট্রপতির কাছ থেকে সিতারা-ই-ইমতিয়াজ পুরস্কার (স্টার অফ এক্সিলেন্স) পেয়েছিলেন।

তথ্যসূত্র
---------

1. 1 2  , Profile of Rahimullah Yusufzai on BBC News website, Retrieved 14 Sep 2016
2. 1 2  Fisk, Robert (২৩ মার্চ ২০১০)। "Rahimullah Yusufzai: 'The Taliban respect me. I was the first journalist to visit them'"। *The Independent newspaper*। London। ৩১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১৪ সেপ্টে ২০১৬।
3. ↑  "Behind the news, the truth can be deadly"। *The Age*। Melbourne, Australia। ২০ মার্চ ২০১০। , Retrieved 14 Sep 2016
4. ↑  , Rahimullah Yusufzai's Sitara-i-Imtiaz Award info listed on Dawn newspaper, Published 16 Aug 2009, Retrieved 13 Sep 2016
১৯৩১ সালের অবিভক্ত কামরূপ জেলা
**অবিভক্ত কামরূপ জেলা** হল পশ্চিম আসামের আগের এটি প্রশাসনিক জেলা, যার থেকে কামরূপ গ্রাম্য ও কামরূপ মহানগর (২০০৩), বরপেটা (১৯৮৩), নলবারী (১৯৮৫) এবং বাক্সা (২০০৪), দক্ষিণ কামরূপ (২০১৫) জেলার প্রতিষ্ঠা করা হয়েছিল।

উপনিবেশের সময়ে এটি এক বৃহৎ প্রশাসনিক জেলা ছিল এবং কালক্রমে এর আয়তন কমে আসতে থাকে।

সূচী প্রতিষ্ঠা
--------------

জেমস রেনেলের ১৭৭৬ সালের মানচিত্রে ১৮২৪ সালের আগের ব্রিটিশ শাসনাধীন অঞ্চলের পূর্ব-সীমা।
১৮২৬ সালে ইয়াণ্ডাবু সন্ধির দ্বারা ব্রিটিশদের অধিকার করা বার্মা সাম্রাজ্যর পশ্চিম অংশের থেকে কামরূপ প্রশাসনিক জেলা প্রথম প্রতিষ্ঠা করা হয়েছিল। জেলাটির পশ্চিম সীমায় ছিল মানস নদী, এবং পূর্বের সীমায় ছিল বরনদী। ১৮২৬ সালের পর নতুনকরে অধিকার করা অঞ্চলটিতে দুজন আয়ুক্ত নিয়োগ করা হয়েছিল: জ্যেষ্ঠ আয়ুক্ত যিনি "উত্তর-পূর্ব রংপুর" (অবিভক্ত গোয়ালপারা জেলা) শাসন করতেন তাঁকে অতিরিক্তভাবে মানস থেকে বিশ্বনাথ পর্যন্ত নতুনকরে অধিকার করা অঞ্চলের দায়িত্ত্ব দেয়া হয়েছিল; এবং কনিষ্ঠ আয়ুক্ত, যিনি সেই অঞ্চল থেকে বিশ্বনাথের পূর্বর অঞ্চলসমূহ শাসন করতেন। ১৮৩৩ সালে ব্রিটিশরা ধানশিরি নদীর পশ্চিমের অঞ্চলে প্রশাসনিক জেলার প্রতিষ্ঠা করেছিল, ফলত অন্য তিনটি জেলার সাথে কামরূপ জেলা দুটি খণ্ডে বিভক্ত হয়েছিল: ছয় পরগনা বর্তমানের বরপেটা ও নগরবেরা; এবং উত্তরে বিশ পরগনা এবং দক্ষিণে ছয় দুয়ার। প্রত্যেক জেলাকে একজন প্রধান সহায়ক, একজন উপ-সহায়কের সহযোগিতায় শাসন করতেন, কিন্তু পূুজির অভাবের জন্য ছয় পরগনা অঞ্চলে কেবল একজন উপ-সহায়কই ছিল। ১৮৩৬ সালে কামরূপ এর "অবিভক্ত" রূপ এবং নাম লাভ করেছিল।

১৯৪৭ সালে ভারতের স্বাধীনতার পর "অবিভক্ত" কামরূপ জেলা থেকে বরপেটা জেলা (১৯৮৩), এবং নলবারী জেলাকে (১৯৮৫) বিভক্ত করা হয়। ২০০৩ সালে কামরূপকে কামরূপ মহানগর জেলা এবং কামরূপ গ্রাম্য জেলা হিসাবে বিভক্ত করা হয়। ২০০৪ সালে বরপেটা, নলবারী এবং কামরূপ গ্রাম্য জেলার কিছু অংশ নিয়ে বাক্সা জেলা প্রতিষ্ঠা করা হয়।

ইতিহাস
------

### পৌরাণিক

মূল নিবন্ধ: কামরূপ
কামরূপের প্রধান স্থাপত্য কামাখ্যা মন্দির
অবিভক্ত কামরূপ জেলার ইতিহাস কামরূপ সাম্রাজ্যের থেকে আরম্ভ হয়েছিল। বর্মণ রাজ্য এবং পালরাজ্যের রাজধানী যথাক্রমে প্রাগজ্যোতিষপুর এবং দূর্জয় কামরূপে ছিল।

অবিভক্ত কামরূপ জেলাকে আগে কামরূপ পীঠসমূহের অন্তর্গত কামপীঠ বলেও অভিহিত করা হত। একে কামরূপা বা কামরূপ বলা হত যদিও এটি এক বৃহৎ অঞ্চলকে বোঝাত। মহাকাব্যসমূহে একে প্রাগজ্যোতিষ বলেও উল্লেখ পাওয়া যায়। চীনা পরিব্রাজক হিউয়েন সাং-য়ের লেখায় প্রাগজ্যোতিষপুরের উল্লেখ আছে, এই স্থান নিম্ন এবং বৃষ্টিবহুল ছিল, চাষ ভাল হয়, জলবায়ু সুন্দর এবং এর মানুষেরাও ভদ্র। তিনি বলেছিলেন, "রাজা ভাস্করবর্মন জ্ঞানান্বেষী পুরুষ ছিলেন। তিনি নিজে হিন্দু ছিলেন যদিও, বৌদ্ধ ভিক্ষুদেরকে সম্মান করতেন।"

তথ্যসূত্র
---------

1. ↑  "Five years of Kamrup district bifurcation"। assamtribune.com। সংগ্রহের তারিখ ২০১৩-০১-২৪। [*স্থায়ীভাবে অকার্যকর সংযোগ*]
2. ↑  "Welcome to Kamrup Metro District"। indianngos.com। ২০১৬-১০-০৫ তারিখে মূল থেকে আর্কাইভ করা। সংগ্রহের তারিখ ২০১৩-০১-২৪।
3. ↑  Subodh Kapoor - 2002, *The Indian Encyclopaedia: Biographical, Historical, Religious ... Volume 1* In this war which was fought not only in Assam but also in Burma, the Burmese were ultimately defeated and had to make peace with the British by the treaty of Yandabo (1826) by which the Burmese withdrew from Assam.
4. 1 2  (Hunter 1879, পৃ. 17)
5. ↑  (Bannerjee 1992, পৃ. 7–8)
6. ↑  (Bannerjee 1992, পৃ. 53)
7. ↑  (Bannerjee 1992, পৃ. 53–54)
"***অভিধেয়*** "শব্দটি একটি সংস্কৃত শব্দ যা *সম্বন্ধম্* এবং *প্রয়োজন* সহ গৌড়ীয় বৈষ্ণবধর্মের তিনটি মৌলিক ধারণার মধ্যে একটি। এটি চূড়ান্ত লক্ষ্য অর্জনের একটি মাধ্যম, *সাধনা-ভক্তি* অনুশীলনের পর্যায়ে নিবেদিত পরিচর্যাকে নির্দেশ করে। *অভিধেয়* হল একজন ব্যক্তির চূড়ান্ত লক্ষ্য — কৃষ্ণের প্রতি বিশুদ্ধ প্রেম। অভিধেয় *প্রয়োজনের* সর্বোচ্চ কৃতিত্ব বলে বিবেচিত হয় যা অর্জন করতে হবে।

রূপ গোস্বামী এবং রঘুনাথ দাস গোস্বামীর মতো ধর্মতাত্ত্বিকদের রচনায় *সম্বন্ধ*, *অভিধেয়* এবং *প্রয়োজন* ধারণাগুলি ব্যাখ্যা করা হয়েছে। *অভিধেয়* হল একটি *সাধনা। অভিধেয়* একটি আধ্যাত্মিক অনুশীলন যা একজন মানুষ *সম্বন্ধু* - কৃষ্ণের সাথে আসল সম্পর্ক উপলব্ধি করার পরে করে। *অভিধেয়* হল কৃষ্ণের সাথে দেখা করার লক্ষ্যে একটি কার্যকলাপ, কৃষ্ণের প্রতি বিশুদ্ধ, নিঃস্বার্থ সেবা, যা কৃষ্ণ এবং ক্ষুদ্রতম *জীবের* মধ্যে প্রেমের শাশ্বত সম্পর্ক বোঝার একটি মাধ্যম।

কৃষ্ণের সাথে *জীবের* শাশ্বত সম্পর্ক বৈদিক সাহিত্যে বর্ণিত হয়েছে। এসব সম্পর্কের তথ্যকে *সম্বন্ধ* বলা হয়। এই সম্পর্কগুলিকে উপলব্ধি এবং অনুধাবনের ভিত্তিতে পরবর্তী প্রভাবকে *অভিধেয়* বলা হয়। *প্রেমে* পৌঁছানো, বা কৃষ্ণের বিশুদ্ধ প্রেম এবং আধ্যাত্মিক জগতে, কৃষ্ণের সমাজ এবং তার পার্ষদগোষ্ঠীতে ফিরে আসা, জীবনের চূড়ান্ত লক্ষ্য, যাকে বলা হয় *প্রয়োজন*।

তথ্যসূত্র
---------

* Rosen, Steven J. (১৯৯৪), *Vaisnavism: Contemporary Scholars Discuss the Gaudiya Tradition*, Motilal Banarsidass Publ. আইএসবিএন 81-208-1235-2 উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Abhidheya in «Chaitanya-charitamrita»
**জেবউন্নিসা** (ফার্সি : زیب النساء مخفی‎‎) (১৫ ফেব্রুয়ারি ১৬৩৮ – ২৬ মে ১৭০২)ছিলেন একজন মোঘল রাজকুমারী ও সম্রাট আওরঙ্গজেব এবং তার প্রথম ও প্রধান স্ত্রী দিলরস বানু বেগমের জ্যেষ্ট সন্তান।তিনি আলিমা, ফাজিলা, আরিফা ও ফার্সি ভাষার কবি এবং তিনি তিন বছরে পবিত্র কোরআন মুখস্থ করেন।তিনি আরবি,ফার্সি ও উর্দু ভাষায় পারদর্শী ছিলেন। তিনি দর্শন ও সাহিত্যেও প্রচুর জ্ঞান অর্জন করেছিলেন।তিনি একজন পণ্ডিত, সাহিত্য প্রেমী ও কবি। আর এই কারণেই তাঁর নামে বহু বই, পত্রিকা ও দিওয়ান লেখা হয়েছে। তাঁর বাবা সব বিষয়ে তার সাথে পরামর্শ করতেন।তিনি অবিবাহিত অবস্থায় ৬৫ বছর বয়সে মারা যান।তাঁর গ্রন্থের মধ্যে উল্লেখ যোগ্য হলো-জাইব আল-তাফসীর ও জাইব আল-মানশাত গ্রন্থ।

তথ্যসূত্র
---------

1. ↑  Also romanized as **Zebunnisa**, **Zebunniso**, **Zebunnissa**, **Zebunisa**, **Zeb al-Nissa**. زیب *Zēb* means "beauty" or "ornament" in Persian and نساء *Nissa* means "women" in Arabic, *Zebunnisa* means "most beautiful of all women"
2. ↑  Sir Jadunath Sarkar (১৯৭৯)। *A short history of Aurangzib, 1618–1707*। Orient Longman। পৃষ্ঠা 14।
3. ↑